Gimpville

Gimpville as er et norsk produksjonsselskap og etterarbeidshus for 3D-grafikk og visuelle spesialeffekter (VFX) til TV-, reklame- og spillefilmer.

Foretaket ble startet i 2002 av studenter fra Idefagskolen i Tønsberg. Aksjeselskapet er et resultat av en sammenslåing mellom selskapene Gimpville og Voodoo. Selskapet eies med like store andeler av seks av de ansatte, deriblant daglig leder Torgeir Sanders. Gimpville har studio ved Egertorget i Oslo.

Gimpville har blant annet arbeidet med animasjonsfilmene om Den lille redningsskøyta Elias, laget flere av effektene i storfilmen Max Manus (2008), i familiefilmen Julenatt i Blåfjell (2009) og i katastrofefilmene Bølgen (2015) og Skjelvet (2018). Selskapet har også levert visuelle effekter til reklamefilmer. I samarbeid med Try reklamebyrå har Gimpville arbeidet med mer enn 20 reklamefilmer. Gimpville fikk internasjonal oppmerksomhet for trollfigurene i tulledokumentaren Trolljegeren (2010).

Eksterne lenker
 Gimpvilles hjemmesider
 Opplysninger om Gimpville i enhetsregisteret

Norske filmselskaper
Selskaper etablert i 2002
Næringsliv i Oslo